  Анжелика Тихонова корреспондент Оштолэзь кутсконын Удмуртие шуныт вуоз. Со сярысь иворъёсъя «Удмуртия» агентстволы улосвыл гидрометцентрысь куазез чаклась Артём Гоголев вераз. Тужгес умойтэм куазь 30-тӥ числое, нуназе чаклаське, кӧснуналэ тӧласькоз, кот лымы усёз. Азьланяз ӧжытак минус уйёсы гинэ чакласькыны кулэ на. 1-тӥ оштолэзьысен ини быдэс нунал ӵоже шуныт луыны кулэ Артём Гоголев, Удмурт гидрометрцентрысь куазез чакласьАртём Гоголевлэн верамезъя, 28-тӥ южтолэзе кот лымы но зор усьыны быгатозы. Чакламъя, зор-кот нуназе Удмуртилэн уйпал но шор ёросъёсъёсаз усёз. Уйин но ӵукна бус вӧлскоз, озьы ик йӧвалег кылдоз. Тӧл лышмор но шундыӝужан вискысь секундскын 5-10 метре пельтоз. Уйин температура 0 градус луоз, элькунъя - -2..+3 градус. Нуназе температура +1…+6 градусозь ӝутскоз. Шуныт элькунлэн лымшор палазгес луоз. 29-тӥ южтолэзе шундыё кариськоз, интыен-интыен кот лымы но зор усёз. Уйин но ӵукна йӧвалег луоз. Тӧл уйпал но шундыӝужан вискысь секундскын 5-10 метре пельтоз. Нуназе +2…+7 градус луоз. 30-тӥ южтолэзе куазь воштӥськоз. Уйин интыен-интыен кот лымы но зор усёз. Быдэс нунал ӵоже йӧвалег луоз. Тӧл уйпал но шундыӝужан вискысь секундскын 8-13 метре пельтоз, нуназе секундскын 18 метрозь кужмоялоз. Уйин -1…-6 градус луоз. Нуназе - -2…+3 градус. 31-тӥ южтолэзе зол уз тӧласькы. Интыен-интыен зор-кот усёз. Тӧл лымшор но шундыпуксён вискысь пельтоз. Уйин температура 0 градус котыр возиськоз, нош нуназе 7 градусозь шуныт луоз. Тодэ вайытом, Удмуртиысь зоопаркысь «тулыс вуэмез верась» гондыр Гоша 19-тӥ южтолэзе сайказ ини.   Тегъёс: Ижкар Удмуртия Гидрометцентр инкуазь тулыс  